હેમિલ્ટનઃ ન્યૂઝીલેન્ડ અને પાકિસ્તાન વચ્ચે અહીં રમાઈ રહેલી બીજી ટેસ્ટ મેચના આજે બીજા દિવસે ન્યૂઝીલેન્ડનો પ્રથમ દાવ ૨૭૧ રનમાં સમેટાઈ ગયો હતો, જેની સામે ન્યૂઝીલેન્ડ તરફથી ટીમ સાઉદીએ ઉપરા ઉપરી બે ઝટકા આપીને પાકિસ્તાનની સારી શરૂઆત કરવાની આશા પર પાણી ફેરવી દીધું હતું. પાક.નો સ્કોર જ્યારે સાત રન હતો ત્યારે સામી અસ્લમ ફક્ત પાંચ રન બનાવીને સાઉદીની બોલિંગમાં જીત રાવલના હાથમાં ઝિલાઈ ગયો હતો. ત્યાર બાદ સ્કોરમાં વધુ એક રનનો ઉમેરો થયો ત્યાં ફરી સાઉદી ત્રાટક્યો હતો અને તેણે અઝહર અલીને એક રને પેવેલિયનમાં મોકલી આપ્યો હતો. ત્રીજી વિકેટના રૂપમાં પાકિસ્તાનનાે સૌથી અનુભવી બેટ્સમેન યુનિસ ખાન પણ ફક્ત બે રન બનાવી ટીમ સાઉદીનો શિકાર બન્યો હતો. આજના દિવસની રમત બંધ રહી ત્યારે પાક.નો સ્કોર પાંચ વિકેટે ૭૬ રન છે. બાબર આઝમ ૩૪ રને અને સરફરાઝ અહેમદ નવ રને બેટિંગ કરી રહ્યા છે.